2005D0430 — DA — 01.07.2005 — 001.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS OG KOMMISSIONENS AFGØRELSE af 18. april 2005 om indgåelse af tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (2005/430/EF, Euratom) (EFT L 155, 17.6.2005, p.1)

Ændret ved:









▼B

RÅDETS OG KOMMISSIONENS AFGØRELSE

af 18. april 2005

om indgåelse af tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

(2005/430/EF, Euratom)







RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum, og artikel 300, stk. 3, andet afsnit, under henvisning til traktaten om oprettelse af Det Europæiske Atomenergifællesskab, under henvisning til traktaten om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks, i det følgende benævnt »de nye medlemsstater«, tiltrædelse af Den Europæiske Union, særlig artikel 6, stk. 2, i den tiltrædelsesakt, der er knyttet som bilag til nævnte traktat, under henvisning til forslag fra Kommissionen, under henvisning til samstemmende udtalelse fra Europa-Parlamentet ( 1 ), og ud fra følgende betragtninger: (1) Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side ( 2 ), i det følgende benævnt »Europaaftalen«, trådte i kraft den 1. februar 1995. (2) Traktaten om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union, i det følgende benævnt »tiltrædelsestraktaten«, trådte i kraft den 1. maj 2004. (3) Det er nødvendigt med en tillægsprotokol til Europaaftalen for at tage hensyn til de ti nye medlemsstaters tiltrædelse. (4) Der har fundet konsultationer sted om denne tillægsprotokol i overensstemmelse med artikel 28, stk. 2, i Europaaftalen for at sikre, at der tages hensyn til Fællesskabets og Bulgariens gensidige interesser. (5) De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 3 ). (6) Tillægsprotokollen bør derfor godkendes — ud fra følgende betragtninger: TRUFFET FØLGENDE AFGØRELSE:







Artikel 1

Tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Bulgarien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union godkendes herved.

Teksten til tillægsprotokollen er knyttet til denne afgørelse.

Artikel 2

Kommissionen vedtager gennemførelsesbestemmelser til tillægsprotokollen efter proceduren i artikel 4, stk. 2.

Artikel 3

1. De løbenumre, der er tildelt toldkontingenterne i bilaget til denne afgørelse kan ændres af Kommissionen efter proceduren i artikel 4, stk. 2. Toldkontingenter med et løbenummer, der er højere end 09.5100, forvaltes af Kommissionen i henhold til artikel 308a, 308b og 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 4 ).

2. Varemængder, der er omfattet af toldkontingenter, og som overgår til fri omsætning fra 1. juli 2004 i medfør af indrømmelserne i bilag A(b) i den protokol, der blev godkendt ved afgørelse 2003/286/EF ( 5 ), modregnes fuldt ud i mængderne i bilag A(b) til tillægsprotokollen, der er knyttet til denne afgørelse, bortset fra mængder, som der er udstedt importlicenser for før 1. juli 2004.

Artikel 4

1. Kommissionen bistås af den Forvaltningskomité for Sukker, der er nedsat ved artikel 42 i Rådets forordning (EF) nr. 1260/2001 af 19. juni 2001 om den fælles markedsordning for sukker ( 6 ) eller i givet fald af en komité, der er nedsat i henhold til relevante bestemmelser i andre forordninger om de fælles markedsordninger for landbruget.

2. Når der henvises til dette stykke, anvendes artikel 4 og 7 i afgørelse 1999/468/EF.

Perioden i artikel 4, stk. 3, i afgørelse 1999/468/EF fastsættes til en måned.

3. Udvalget vedtager selv sin forretningsorden.

Artikel 5

Formanden for Rådet bemyndiges til at udpege den person, der er beføjet til at undertegne tillægsprotokollen på Det Europæiske Fællesskabs vegne.

Artikel 6

Formanden for Rådet foranstalter på Det Europæiske Fællesskabs og dets medlemsstaters vegne den notifikation, der er omhandlet i artikel 9 i tillægsprotokollen. Formanden for Kommissionen foranstalter samtidig denne notifikation på Det Europæiske Atomenergifællesskabs vegne.









BILAG

Løbenumre for EU-toldkontingenter for produkter med oprindelse i Bulgarien

(jf. artikel 3)







Kontingentløbenummer KN-kode Varebeskrivelse 09.4783 0102 90 05 0102 90 21 0102 90 29 0102 90 41 0102 90 49 Hornkvæg, levende 09.4651 0201 0202 Kød af hornkvæg, fersk, kølet eller frosset 09.4671 ex02 03 Kød af tamsvin, fersk, kølet eller frosset 0210 11 0210 12 0210 19 Kød af svin, saltet, i saltlage, tørret eller røget 1601 00 Pølser og lignende varer 1602 41 1602 42 1602 49 Varer af kød, slagtebiprodukter eller blod af svin, tilberedte eller konserverede 09.5854 ex02 07 Kød og spiselige slagtebiprodukter, af fjerkræ henhørende under pos. 0105, dog ikke 0207 27 91, 0207 35 91, 0207 36 89 09.4773 0402 10 0402 21 Mælk og fløde, i pulverform eller i anden fast form 09.4675 0403 10 11 Yoghurt, ikke aromatiseret eller tilsat frugt, nødder eller kakao 0403 10 13 0403 10 19 0403 10 31 0403 10 33 0403 10 39 Andre varer, ikke aromatiseret eller tilsat frugt, nødder eller kakao 09.4660 0406 Ost og ostemasse 09.5891 0407 00 30 Æg af fjerkræ med skal, ikke til udrugning 09.6225 0702 00 00 Tomater 09.5938 ex070700 05 Agurker — til forarbejdning 09.6231 ex070700 05 Agurker, friske eller kølede — til andet end forarbejdning 09.4725 0711 51 00 2003 10 20 2003 10 30 Svampe af slægten Agaricus 09.6247 0808 10 Æbler, undtagen æbler til fremstilling af æblecider eller æblesaft 09.4676 1001 Hvede og blandsæd af hvede og rug 1109 00 00 Hvedegluten 09.5893 1002 00 00 Rug 1102 10 00 Rugmel 1103 19 10 Gryn og groft mel af rug 1003 20 10 Pellets af rug 09.5894 1003 00 Byg 1102 90 10 Bygmel 1103 19 30 Gryn og groft mel af byg 1103 20 20 Pellets af byg 09.5895 1004 00 00 Havre 1102 90 30 Havremel 1103 19 40 Gryn og groft mel af havre 1103 20 30 Pellets af havre 09.4677 1005 10 90 1005 90 00 Majs 09.5941 1006 30 Delvis sleben eller sleben ris 09.6277 1602 32 1602 39 Tilberedt eller konserveret kød af fjerkræ 09.4784 1602 50 Andre varer af kød, slagtebiprodukter eller blod, tilberedte eller konserverede, af hornkvæg ▼M1 09.5902 1701 Sukker 1702 Andet sukker